Pa nkhani ya kuweziyana vinthu ndipuso mweneku wa chinthu (7-15)
Pa nkhani ya kugona ndi mwali yo walivi chibwezi (16, 17)
Pa nkhani ya kusopa kweniso kuchita vinthu mwaurunji (18-31)
22 “Asani munthu waba ng’ombi pamwenga mbereri ndipu wayibaya pamwenga kuyigulisa, walipiyepu ng’ombi zinkhondi pa ng’ombi yimoza ndipu walipiyepu mbereri zinayi pa mbereri yimoza.+2 (“Asani munkhungu+ wakoleka wachiswa nyumba kuti wabi ndipu wapumika mpaka kufwa, yo wamubaya walivi mulandu wa ndopa.3 Kweni asani vachitika lumwi latuwa, yo wamubaya we ndi mulandu wa ndopa.)“Munkhungu walipiri. Asani walivi kanthu, mbwenu wagulisiki kuti walipiri vinthu vo wanguba.4 Asani amusaniya ndi vo wanguba ndipu veche vamoyu, kwali ndi ng’ombi, bulu pamwenga mbereri, walipiyepu kaŵi.5 “Asani munthu munyaki waliska viŵetu vaki mumunda wa mphereska pamwenga mumunda wa mbewu zinyaki, ndipu wavilekere kuti vikaryi mumunda wa munyaki, wamulipiyepu munda waki wa mphereska wamampha ukongwa pamwenga munda waki unyaki wamampha ukongwa.6 “Asani kwabuka motu ndipu wasapaliya kuvivwati vaminga ndi kuwotcha ntchinda za mbewu pamwenga mbewu zambula kuvuna pamwenga munda wosi, munthu yo wabuska motu watenere kulipira chifukwa cha vinthu vo vafya.7 “Asani munthu wapaska ndalama munyaki pamwenga katundu kuti wamusungiyi, ndipu vinthu venivi vabika ve munyumba ya munyaki yo wamusungiyanga, asani munkhungu wasanirika, walipiyepu kaŵi.+8 Asani munkhungu wasanirika cha, mweneku wa nyumba azi nayu pa masu paku Chiuta wauneneska+ kuti aziŵi asani ndiyu wanguba* katundu wa munyaki.9 Milandu yosi ya katundu wakubika, kwali ndi ng’ombi, bulu, mbereri, chakuvwala pamwenga chinthu chechosi cho chasoŵa, cho mweneku wangakamba kuti, ‘Ichi ntchangu!’ wosi ŵaŵi aluti ndi mulandu wawu pa masu paku Chiuta wauneneska.+ Ndipu munthu yo Chiuta wamusaniya ndi mulandu, wazamulipiyapu kaŵi ku munyaki.+10 “Asani munthu wapaska munyaki bulu, ng’ombi, mbereri pamwenga chiŵetu chinyaki chechosi kuti wamusungiyi ndipu chiŵetu cho chafwa pamwenga chapwetekeka pamwenga chabika kwambula munthu kuwona,11 yo wasunganga walapizgi ku mweneku pa masu paku Yehova kuti ndiyu cha wakuba katundu wa munyaki. Ndipu mweneku wa katundu wazomeri vo munyaki wakamba. Yo wasunganga katundu wangazilipiyangapu cha.+12 Kweni asani chiŵetu chabika che ndi iyu, wamulipiyepu mweneku.13 Asani chiŵetu chikupalurika ndi chinyama chamudondu, wazi ndi chiŵetu cho chikupalurika kuti uje ukaboni. Iyu wangazimulipiyangapu cha chiŵetu cho chikupalurika ndi chinyama chamudondu.14 “Kweni asani munthu wabwereka chiŵetu kwa munyaki ndipu chapwetekeka pamwenga chafwa che mu manja mwa mweneku cha, munthu yo wangubwereka walipiyepu.15 Asani chiŵetu cho chenga ndi mweneku, wangalipiyangapu cha. Asani pakubwereka wangupereka ndalama, mbwenu vamalirana ndi ndalama zo wangupereka pakubwereka.16 “Asani munthu wanyenga mwali yo walivi chibwezi ndipu wagonana nayu, wapereki malowolu kuti waje muwolu waki.+17 Asani awisi a munthukazi yo akanisisa kumupereka ku munthulumi, munthulumi yo, wapereki mbwenu ndalama zo alowole mwali.18 “Mungazomerezanga cha kuti munthukazi wamasenga waje wamoyu.+19 “Weyosi yo wagona ndi nyama wabayiki.+20 “Weyosi yo wapereka sembi kwa achiuta anyaki, kweni kwaku Yehova cha, wabayiki.+21 “Mungachitiyanga nkhaza mulendu cha pamwenga kumukandirizga,+ pakuti namwi mwenga alendu mucharu cha Ijipiti.+22 “Mungasuzganga choko chechosi cha pamwenga mwana yo walivi awisi.*+23 Asani mutimusuzga ndipu waliriya ini, ndazamutondeka cha kuvwa kuliya kwaki.+24 Ndipu ukali wangu wazamukore, ndazakukubayani ndi lipanga, awolu ŵinu azamusambuka vyoko ndipu ŵana ŵinu azamusambuka alanda.25 “Asani mwakongolesa ndalama ku mukavu* weyosi pakati pa ŵanthu ŵangu, munthu yo waja ndi yimwi, mungajanga nge wakuchitiska katapira cha kwaku iyu. Mungamulipirisanga ndalama zapachanya cha.+26 “Asani wato chakuvwala cha munyaku nge chikoli cha ngongoli,+ umuweze lumwi lichisere.27 Pakuti chakuvwala chenichi ndichu salu yaki yimoza pe yo wadika liŵavu laki. Sonu asani wamutole chakuvwala chaki, wadikengenji pakugona?+ Asani wandiliriya, ndivwengi pakuti nde walisungu.+28 “Ungatembanga* Chiuta+ cha pamwenga mulongozgi yo we pakati pa ŵanthu ŵaku.+29 “Ungaziŵanizanga cha kupereka vinthu kutuliya pa vinthu vaku vinandi vo wavuna kweniso kutuliya pa vinyu waku munandi ndi mafuta ngaku nganandi.+ Muperekengi ŵana ŵinu anthulumi akwamba kwaku ini.+30 Ng’ombi yinu yinthulumi ndi mbereri yinu muchitengi nayu ivi:+ Yijengi ndi nyina kwa mazuŵa 7 kutuliya po yawiya. Pa zuŵa la 8 muyiperekengi kwaku ini.+31 “Mujengi ŵanthu akupaturika pa masu pangu,+ mungaryanga cha nyama yeyosi yo yapalurika ndi chinyama chamudondu.+ Muponyiyengi agalu.
tum_Latn tum_Latn tum_Latn tum_Latn